《冬末病中作二首》
唐代·贯休

冬风吹草木，亦吹我病根。故人久不来，冷落如丘园。

聃龙与摩诘，吁叹非不闻。顾惟年少时，未合多忧勤。

风钟远孤枕，雪水流冻痕。空馀微妙心，期空静者论。

胸中有一物，旅拒复攻击。向下还上来，唯疑是肺石。

山童顽且小，用之复何益。教洗煮茶铛，雪团打邻壁。

宛转无好姿，裴回更何适。庭前早梅树，坐见花尽碧。

屋老多鼠窠，窗卑露山脊。近来胸中物，已似输药力。

微吟复微吟，依稀似庄舄。

作者简介：贯休（832～912），俗姓姜，字德隐，婺州兰溪（今浙江兰溪市游埠镇仰天田）人。唐末五代前蜀画僧、诗僧。七岁出家和安寺，日读经书千字，过目不忘。唐天复间入蜀，被前蜀主王建封为“禅月大师”，赐以紫衣。贯休能诗，诗名高节，宇内咸知。尝有句云：“一瓶一钵垂垂老，万水千山得得来，”时称“得得和尚”。有《禅月集》存世。亦擅绘画，尤其所画罗汉，更是状貌古野，绝俗超群，笔法坚劲，人物粗眉大眼，丰颊高鼻，形象夸张，所谓“梵相”。在中国绘画史上，有着很高的声誉。存世《十六罗汉图》，为其代表作。